Official Journal L 198 , 21/07/2001 P. 0058 - 0060



NÕUKOGU MÄÄRUS (EÜ) nr 1455/2001, 28. juuni 2001, millega muudetakse määrust (EÜ) nr 1254/1999 veise- ja vasikalihaturu ühise korralduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut, võttes arvesse Euroopa Parlamendi arvamust1 ning arvestades järgmist: (1) Traditsioonilise karjakasvatuse säilitamise võimaldamiseks nähakse nõukogu määrustega (EÜ) nr 1452/2001,2 (EÜ) nr 1453/20013 ja (EÜ) nr 1454/20014 (millega kehtestatakse Prantsuse ülemeredepartemangude, Assooride ja Madeira ning Kanaari saarte jaoks erimeetmed seoses teatavate põllumajandustoodetega) vastavalt ette erilisatasu, ammlehmade eest makstava lisatasu ja tapalisatasu saamise tingimustele vastavate loomade arvu erakorraliste piirnormide kehtestamine. (2) Määruse (EÜ) nr 1254/19995 I lisaga on kehtestatud iga liikmesriigi jaoks erilisatasu piirkondlikud ülemmäärad. Kõnealuse määruse II lisaga on kehtestatud ammlehmade eest makstava lisatasu riiklikud ülemmäärad. Kõnealuste ülemmäärade kohaldamine ei tohi mõjutada eespool nimetatud erakorraliste piirnormide kehtestamist. Sellest tulenevalt tuleks sätestada, et alates praegusest hetkest peavad Prantsusmaa, Portugali ja Hispaania puhul kõnealused ülemmäärad sisaldama vaheülemmäärasid, mis põhinevad Prantsuse ülemeredepartemangude, Assooride ja Madeira ning Kanaari saarte tootjatele võrdlusaastal makstud ning üksnes kõnealuste piirkondade tootjate jaoks ettenähtud lisatasude arvul. Toetuse saamise tingimustele vastavad ülejäänud loomad, mis moodustavad määrustega (EÜ) nr 1452/2001, (EÜ) nr 1453/2001 ja (EÜ) nr 1454/2001 kehtestatud erilisatasu ja ammlehmade eest makstava lisatasu erakorralised piirnormid, lisatakse määruse (EÜ) nr 1254/1999 I ja II lisasse, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1254/1999 muudetakse järgmiselt. 1. I lisa asendatakse käesoleva määruse I lisa tekstiga. 2. II lisa asendatakse käesoleva määruse II lisa tekstiga. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 28. juuni 2001 Nõukogu nimel eesistuja B. ROSENGREN 1 14. juunil 2001 esitatud arvamus (Euroopa Ühenduste Teatajas seni avaldamata). 2 EÜT L 198, 21.7.2001, lk 11. 3 EÜT L 198, 21.7.2001, lk 26. 4 EÜT L 198, 21.7.2001, lk 45. 5 EÜT L 160, 26.6.1999, lk 21. I LISA ERILISATASU Määruse (EÜ) nr 1254/19999 artikli 4 lõikes 4 osutatud liikmesriikide piirkondlikud ülemmäärad Belgia 235 149 Taani 277 110 Saksamaa 1 782 700 Kreeka 143 134 Hispaania 713 9991 Prantsusmaa 1 754 7322 Iirimaa 1 077 458 Itaalia 598 746 Luksemburg 18 962 Madalmaad 157 932 Austria 423 400 Portugal 175 0753 Soome 250 000 Rootsi 250 000 Ühendkuningriik 1 419 8114 1 Ilma et see piiraks nõukogu 28. juuni 2001. aasta määrusega (EÜ) nr 1454/2001 (millega kehtestatakse Kanaari saarte jaoks erimeetmed teatavate põllumajandussaaduste ja -toodete suhtes ning tunnistatakse kehtetuks määrus (EMÜ) nr 1601/92 (Poseican)) (EÜT L 198, 21.7.2001, lk 45) ettenähtud erieeskirjade kohaldamist. 2 Ilma et see piiraks nõukogu 28. juuni 2001. aasta määrusega (EÜ) nr 1452/2001 (millega kehtestatakse Prantsuse ülemeredepartemangude jaoks erimeetmed seoses teatavate põllumajandussaaduste ja -toodetega, millega muudetakse direktiivi 72/462/EMÜ ja millega tunnistatakse kehtetuks määrused (EMÜ) nr 525/77 ja (EMÜ) nr 3763/91 (Poseidom)) (EÜT L 198, 21.7.2001, lk 11) ettenähtud erieeskirjade kohaldamist. 3 Ilma et see piiraks nõukogu 28. juuni 2001. aasta määrusega (EÜ) nr 1453/2001 (millega kehtestatakse Assooride ja Madeira heaks teatavate põllumajandussaaduste ja -toodete suhtes erimeetmed ning tunnistatakse kehtetuks määrus (EMÜ) nr 1600/92 (Poseima)) (EÜT L 198, 21.7.2001, lk 26) ettenähtud erieeskirjade kohaldamist. Välja arvatud nõukogu 26. aprilli 1994. aasta määrusega (EÜ) nr 1017/94 (milles käsitletakse praegu põllukultuuride all oleva maa-ala ümberkorraldamist ekstensiivse loomakasvatuse eesmärgil Portugalis) (EÜT L 112, 3.5.1994, lk 2) ettenähtud ekstensiivistamisprogramm. Määrust on viimati muudetud määrusega (EÜ) nr 1461/95 (EÜT L 144, 28.6.1995, lk 4). 4 Kõnealust ülemmäära tõstetakse ajutiselt 100 000 looma võrra kuni 1 519 811 loomani, kuni selle ajani, mil saab transportida alla kuue kuuseid elusloomi. II LISA AMMLEHMADE EEST MAKSTAV LISATASU Alates 1. jaanuarist 2000 kohaldatavad määruse (EÜ) nr 1254/1999 artikli 7 lõikes 2 osutatud riiklikud ülemmäärad Belgia 394 253 Taani 112 932 Saksamaa 639 535 Kreeka 138 005 Hispaania1 1 441 539 Prantsusmaa2 3 779 866 Iirimaa 1 102 620 Itaalia 621 611 Luksemburg 18 537 Madalmaad 63 236 Austria 325 000 Portugal3 277 539 Soome 55 000 Rootsi 155 000 Ühendkuningriik 1 699 511 1 Välja arvatud määruse (EÜ) nr 1454/2001 artikli 5 lõikega 3 ettenähtud erakorraline ülemmäär ning määruse (EÜ) nr 1017/94 artikliga 2 ettenähtud erireserv. 2 Välja arvatud määruse (EÜ) nr 1452/2001 artikli 9 lõike 4 punktiga b ettenähtud erakorraline ülemmäär. 3 Välja arvatud määruse (EÜ) nr 1453/2001 artikli 13 lõikega 3 ja artikli 22 lõikega 3 ettenähtud erakorraline ülemmäär.